Börn | Meðganga og fæðing | mbl | 6.1.2020 | 19:00 Gekk Diaz sjálf með barnið 47 ára ? Cameron Diaz er orðin mamma . AFP Leikkonan Cameron Diaz og rokkarinn Benji Madden eignuðust sitt fyrsta barn um áramótin . Diaz hefur haldið sig fjarri kastljósi fjölmiðla undanfarin ár en þrátt fyrir það spyrja sig sumir að því hvort hún hafi getað haldið óléttunni leyndri . Það er ekki á hverjum degi sem 47 ára gömul kona eignast barn . Hjónin tilkynntu um komu dótturinnar Raddix á samfélagsmiðlum um helgina . Tilkynningin er loðin og vilja þau lítið gefa upp . Ekki er óalgengt að eldri mæður í Hollywood nýti sér hjálp staðgöngumæðra . Þegar 47 ára gömul kona gengur með barn er að minnsta kosti ekki ólíklegt að hún hafi fengið gjafaegg . Hjónin gætu einnig hafa ættleitt barn rétt eftir fæðingu . Heimildarmaður People nefnir bara að barnið hafi fæðst rétt fyrir áramót en ekki hvort Diaz hafi gengið sjálf með barnið . Á vef The Sun er fjallað um komu barnsins og mynd af Diaz síðan í nóvember birt með . Þar sést ekki móta fyrir óléttukúlu sem er nokkuð óeðlilegt fyrir konu sem er komin sjö mánuði á leið . Diaz og Madden giftu sig árið 2015 en hún hefur ekki leikið í kvikmynd síðan árið 2014 . Eru hjónin sögð hafa reynt að eignast barn lengi og hafa frjósemismeðferðirnar reynt á .